###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2018. december 20-án** megtartott üléséről(**2018/XV. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, képviselők

Kovács Szilvia alpolgármester, Rózsa Sándor jegyző Dr. Czap Enikő aljegyző, Dr. Bukács Annamária irodavezető, Nyester Ferenc önkormányzati tanácsadó, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:** Nagyné László Erzsébet, Dr. Kovács László képviselők

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosítására | Dobos László polgármester |
| 1. Javaslat a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosítására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**344/2018. (XII.20.) „kt.” sz. h a t á r o z a t**

**a Karcag Városi Önkormányzat Képviselő-testülete 2018. december 20-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosítására |

**Dobos László polgármester:** Az elmúlt ülésen eredménytelenné nyilvánították az egyes termőföldek haszonbérletére kiírt pályázatot. Természetesen nem lehet azt megtenni, hogy kb. 800 ha föld művelése ne történjen meg. Mindenképpen javaslatot kell tenni arra, hogy ki legyen a gazdája 2019. október 31-ig.

Ez a földterület a Büszkei út közelében helyezkedik el. A 2018. december 31-én lejáró termőföldek hasznosítására kiírt pályázat eredménytelensége miatt szükséges a területek hasznosításáról gondoskodni, a Kunagro 21 Kft-vel a haszonbérlet időtartamát meghosszabbítani. Vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság mind a két napirendet megtárgyalta, egyhangúan mind a két javaslatot támogatta és a képviselő-testületnek is elfogadásra javasolta.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 7 igen szavazat. 2 tartózkodás. Nemleges szavazat nem volt.

**345/2018. (XII.20.) „ kt.” sz. h a t á r o z a t**

**az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” számú határozatát (továbbiakban: Határozat) az alábbiak szerint módosítja:

1. A Határozat II.2. pontjában szereplő „2018. december 31-ig” szövegrész helyébe a „2019. október 31-ig” szövegrész lép.
2. A Határozat II. 3. pontja helyébe az alábbi pont lép:

„A Képviselő-testület az I. pontban meghatározott ingatlanok használatáért 2019. évre 50.000,- Ft/ha mértékkel számolt haszonbérleti díjat határoz meg. A haszonbérleti díj összegét számla ellenében 2019. szeptember 30-ig kell egyösszegben megfizetni az Önkormányzat 12053005-01000953-00100009 számú költségvetési elszámolási számlájára.”

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződés módosítást.

Felelős: Dobos László polgármester

Határidő: 2018. december 31.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László Iván jogi referens

Határidő: 2018. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Jogi referens, helyben
8. Kunagro 21 Kft. 2214 Pánd, Fő u. 1.

|  |  |
| --- | --- |
| **2. napirendi pont:** | Javaslat a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosítására |

**Dobos László polgármester:** Ez a terület pedig a Tarattyó út közelében található. Hasonló bérbe adásról van szó, mint az előző napirendnél.

Megkérdezte, hogy a Jobbikos képviselők miért nem szavazzák meg a napirendet, nem értenek egyet a föld megművelésével?

**Andrási András képviselő:** Úgy gondolják, hogy komoly hiba történt a pályázat kiírásakor. A pályázatot kiíró cég nagy hibát követett el, ami 5 MFt-os veszteséget jelentett a városnak. Sajnos ebből kifolyólag egy évre kényszermegoldást kell alkalmazni, ezt kívánták jelezni a szavazásnál, hogy ezzel nem értenek egyet.

Azzal egyetértenek, hogy a földet meg kell művelni, nem szabad parlagon hagyni.

**Dobos László polgármester:** A pályázat kiírásban konkrétan mi volt a hiba?

**Andrási András képviselő:** Olyan formában lett kiírva, hogy egyetlen pályázó sem felelt meg a feltételeknek. Ezek után eredménytelenné kellett nyilvánítani.

**Dobos László polgármester:** Az nem a kiíró hibája, hogy mit írnak a pályázatba. Azt mindenki megszavazta, nem jelezték, hogy bármi hiba lenne benne.

További kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 7 igen szavazat. 2 tartózkodás. Nemleges szavazat nem volt.

**346/2018. (XII.20.) „ kt.” sz. h a t á r o z a t**

**a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” számú határozatát (továbbiakban: Határozat) az alábbiak szerint módosítja:

1. A Határozat II.2. pontjában szereplő „2018. december 31-ig” szövegrész helyébe a „2019. október 31-ig” szövegrész lép.
2. A Határozat II. 3. pontja helyébe az alábbi pont lép:

„A Képviselő-testület az I. pontban meghatározott ingatlanok használatáért 2019. évre 50.000,-Ft/ha mértékkel számolt haszonbérleti díjat határoz meg. A haszonbérleti díj összegét számla ellenében 2019. szeptember 30-ig kell egyösszegben megfizetni az Önkormányzat 12053005-01000953-00100009 számú költségvetési elszámolási számlájára.”

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződés módosítást.

Felelős: Dobos László polgármester

Határidő: 2018. december 31.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László Iván jogi referens

Határidő:2018. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Jogi referens, helyben
8. Kunagro 21 Kft. 2214 Pánd, Fő u. 1.

**Dobos László polgármester:** Bejelentette, hogy a napirendek megtárgyalásának a végére értek, majd ismertette, hogy legközelebb munkaterv szerint

**2019. január 31-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását.

Mindenkinek Áldott karácsonyi ünnepeket és békés, boldog új évet kívánt, majd a testületi ülést bezárta.

K. m. f.

|  |  |
| --- | --- |
|  |  |
|  |  |
| **(: Dobos László :)** | **(: Rózsa Sándor :)** |
| polgármester | jegyző |